ConseggioLigure/zenamt huggingface dataset:
Italiano: # Chi è bello è bello quando si alza dal letto.

Proverbio che ribadisce il concetto secondo cui la vera bellezza è quella di natura e non ci viene dal trucco e dalla finzione.

Ligure: # Chi l’é bello l’é bello quande o stà sciù d’in letto.

Proverbio ch’o rebatte o conçetto che a vea bellessa a l’é quella de natua e a no ne vëgne da-o trucco e da-a finçion.
Italiano: # Genova prende e non rende.

La politica genovese fu sempre di grande avidità verso le città soggette.

Ligure: # Zena prende e no rende.

A politica zeneise a l’é sempre stæta de grande aviditæ verso e çittæ soggette.
Italiano: # Chi è in terra predica, chi è in mare naviga.

Significa che per giudicare correttamente una situazione, bisogna trovarcisi, altrimenti si parla a caso.

Ligure: # Chi l’é in tæra predica, chi l’é in mâ navega.

O veu dî che pe giudicâ in sciô seria unna scituaçion, beseugna attrovâseghe, maniman se parla abbrettio.
Italiano: # Chi è minchione se ne stia a casa.

Secondo questo proverbio chi è sciocco non deve esporsi a rischi, altrimenti i fastidi se li è andati a cercare, quindi peggio per lui.

Ligure: # Chi l’é mincion se ne stagghe à cà.

Segondo sto proverbio se un o l’é sciòllo o no l’à da espoñise à di reiseghi, se donca e rogne o se l’é anæte à çercâ e donca pezo pe lê.
Italiano: # Chi le porta è l’ultimo a saperlo.

Si intende le corna.

Ligure: # Chi ê pòrta l’é l’urtimo à saveilo.

Se intende e còrne.
Italiano: # Chi è primo al mulino, macina.

Chi possiede più capacità va avanti, gli altri si arrangino.

Ligure: # Chi l’é primmo a-o moin, maxina.

Chi gh’à ciù capaçitæ o va avanti, i atri che se inzëgnan.
Italiano: # Chi è stato bruciato dall’acqua calda, ha paura della fredda.

Chi ha avuto delle brutte esperienze ne resterà condizionato; supponiamo che abbia subito un incidente con l’auto, potrebbe aver paura dell’auto anche quando va piano.

Ligure: # Chi l’é stæto bruxou da l’ægua cada, à poia da freida.

Se un o l’à avuo de brutte esperiense, o ne restià condiçionou; mettemmo ch’o l’agge avuo unna desgraçia co-a machina, magara o l’à poia da machina fiña quande a va cianin.
Italiano: # Chi fa credito, distribuisce.

Chi fa credito è come se regalasse, distribuisce del suo.

Ligure: # Chi fa crensa, despensa.

Chi fa crensa l’é comme s’o fesse di regalli, o despensa do sò.
Italiano: # Chi fa credito e vende molto, perde l’amicizia e i soldi.

Chi si mostra generoso facendo credito, finisce per non rivedere più i suoi soldi e anche l’amicizia va a farsi benedire.

Ligure: # Chi fa crensa e vende assæ, perde l’amixiçia e i dinæ.

Chi se mostra larghê con fâ crensa, va à finî ch’o no vedde ciù i dinæ e l’amixiçia ascì a va à fâse beneixî.
Italiano: # Chi fa di testa paga di borsa.

Significa che chi si lascia andare a scelte umorali, finisce per rimetterci denaro.

Ligure: # Chi fa de testa paga de borsa.

O veu dî che chi se lascia anâ à de çernie apreuvo a-o sò umô, va à finî ch’o ghe scrosce di dinæ.
Italiano: # Chi fa nodi resta nella rete.

Molte volte chi prepara inghippi per derubare del denaro ad altri, resta imbrogliato lui stesso.

Ligure: # Chi fa di groppi resta inta nassa.

De belle vòtte chi inandia de ghimiñe pe marmellâ de palanche a-i atri, o l’arresta stucciou lê.
Italiano: # Chi fa del bene, si aspetti del male.

Pessimistica, ma realistica constatazione, che testimonia la dura e disincantata visione che i vecchi genovesi avevano del mondo.

Ligure: # Chi fa do ben, s’aspete do mâ.

Pescimistica, ma realistica constataçion, chi testemònia a dua e dexincantâ vixon ch’aiva do mondo i vegi zeneixi.
Italiano: # Vale più un genovese in un dito che un genovese calzato e vestito.

Più che disprezzo verso i forestieri qui si avverte l’orgoglio di essere di Genova. I genovesi, almeno quelli di un tempo, avevano una grande opinione di sé stessi e del proprio modo di vivere; la grande ricchezza e la stima di cui godevano in tutto il Mediterraneo e anche al di fuori, la potenza cui erano giunti, tanto da prestare danaro ai sovrani, gliene davano motivo.

Ligure: # Vâ ciù un zeneise inte un dio che un foestê cäsou e vestio.

Ciù che desprexo verso i foresti, chì coscì se ghe sente l’orgheuggio d’ëse de Zena. I zeneixi, a-o manco quelli de unna vòtta, aivan unna gran opinion de lô e da seu mainea de vive; a grande ricchessa e a stimma da quæ gödivan inte tutto o Mediterraneo e ascì de feua, a potensa a-a quæ ean arrivæ, tanto da impremuâ dinæ a-i regnanti, ghe ne davan motivo.
Italiano: # Chi fa le cose alla svelta deve farle tre volte.

Molto spesso, fare qualcosa in premura vuole dire perdere tempo, invece di guadagnarlo, perché il lavoro non viene bene al primo tentativo.

Ligure: # Chi fa e cöse in sprescia, bisà fâle træ vòtte.

E ciù tante vòtte, fâ quarcösa de sprescia veu dî perde do tempo, in cangio de guägnâlo, perché o travaggio o no vëgne ben a-a primma.
Italiano: # Chi fa, fa allora.

Proverbio estremamente sintetico, che vuol dire che per far prima – allora – bisogna darsi da fare in prima persona.

Ligure: # Chi fa, fa alò.

Proverbio scintetico comme tutto, ch’o veu dî che pe fâ ciù fito – alò – bisà dâse da fâ in primma persoña.
Italiano: # Chi fa fuoco di sarmenti, non sa quel che fa.

Chi cerca di riciclare gli scarti, chi lavora con materiale di cattiva qualità, non combina niente di buono.

Ligure: # Chi fa feugo de poasse, o no sa cöse se fasse.

Chi çerca à riçiclâ i scarti, chi travaggia con mateiale de cattia qualitæ, o no combiña ninte de bon.
Italiano: # Chi fa i conti senza l’oste, deve farli tre volte.

Il significato è che non bisogna aspettarsi niente da nessuno e aspettare a dire l’ultima parola.

Ligure: # Chi fa i conti sensa l’òste, bisà fâli træ vòtte.

O senso o l’é che no beseugna aspëtâse ninte da nisciun e aspëtâ à dî l’urtima poula.
Italiano: # Chi fa l’arte e non la conosce, i suoi soldi diventano mosche.

Non bisogna investire soldi in un’impresa, in un mestiere, senza aver preso tutte le misure e aver fatto bene tutti i conti.

Ligure: # Chi fa l’arte e o no â conosce, i seu dinæ vëgnan mosche.

No beseugna investî dinæ inte unn’intrapreisa, inte un mestê, sensa avei piggiou tutte e mesue e avei fæto ben tutti i conti.
Italiano: # Chi fa elemosina al ricco, il diavolo se la ride.

Fare l’elemosina a chi non ne ha bisogno, non si sa quanto sia gradito al Signore; bisogna stare attenti a chi si fa del bene.

Ligure: # Chi fa limöxina a-o ricco, o diao o se ne rie.

Fâ limöxina ¡a chi no n’à de beseugno, no se sa quante o segge gradio a-o Segnô; bisà dâ ben a mente à chi se fa do ben.
Italiano: # Chi fosse indovino non sarebbe povero.

Questa bisogna dirla ai vari guru, indovini da rotocalco e della televisione e capi di sette religiose.

Ligure: # Chi foïse indovin, no saieiva meschin.

Sta chì beseugna dîla a-i vari guru, indovin da rotocalco e da televixon e cappi de sette religiose.
Italiano: # Chi vi è impegnato si dia da fare.

A risolvere le situazioni complicate ci devono pensare i responsabili.

Ligure: # Chi gh’à da fâ ghe pense.

À desbroggiâ e scituaçioin che dan imbarasso ghe deve pensâ i responsabili.
Italiano: # Chi soffre (il mal di mare), si faccia sbarcare.

Molto spesso, vi sono impicci che non si possono risolvere facilmente e bisogna seguire il destino delle altre persone che sono coinvolte nella stessa situazione.

Ligure: # Chi ghe patisce, se fasse chinâ in tæra.

De belle vòtte, gh’é di inandi che no se peuan desbroggiâ de lengê e bisà anâ apreuvo a-o destin de atre persoñe che son piggiæ inta mæxima scituaçion.
Italiano: # Chi prova piacere gode, chi tappa chiude.

Proverbio senza alcun apparente significato, tranne forse che chi sta bene è a posto e che gli altri si arrangino.

Ligure: # Chi gusta göde, chi tappa ciöde.

Proverbio sensa nisciun vixibile scignificato, feua fòscia quello che chi stà ben o l’é à pòsto e i atri che s’inzëgnan.
Italiano: # I genovesi si offendono se gli si dice la verità.

Un difetto, che i genovesi si riconoscono volentieri, è quello di essere permalosi. Perciò, non diteglielo, che sono suscettibili, ma lasciate che se lo dicano da soli, altrimenti si offendono.

Ligure: # I zeneixi s’an pe à mâ da veitæ.

Un mendo, che i zeneixi se conoscian voentea da pe lô, o l’é quello d’ëse patiscimini. Donca, no stæghelo à dî, che son peamaoxi, ma lasciæ che se ô diggan da lô, maniman se offendan.
Italiano: # Chi ha moglie bella non è tutta la sua.

Qui si insinua il dubbio se una donna possa mai essere realmente fedele.

Ligure: # Chi à moggê bella a no l’é tutta a seu.

Chì se inscinua o dubbio se unna dònna a pòsse mai ëse in davei fedele.
Italiano: # Chi ha la rogna se la gratti.

Chi si trova in difficoltà per sua colpa, deve arrangiarsi da solo a uscirne.

Ligure: # Chi à a rogna se â gratte.

Chi se treuva in difficortæ pe corpa seu, o se deve inzegnâ da pe lê à sciortîne.
Italiano: # Chi ha arte ha parte.

Non è molto chiaro, ma forse vuol dire che chi ha un mestiere in pugno, tutti lo cercano per averlo dalla sua parte.

Ligure: # Chi à arte à parte.

O no l’é guæi ciæo, ma fòscia o veu dî che chi gh’à un mestê inte moen, tutti ô çercan pe aveilo da-a seu parte.
Italiano: # Chi ha bisogno di fuoco, porga il dito.

Vuol dire che chi ha bisogno di qualcosa deve farlo sapere; assomiglia all’altro proverbio che dice _“chi veu pan, pòrze a man”_, ma qui in più c’è l’idea che chi ha bisogno deve rischiare qualcosa, col pericolo di bruciarsi.

Ligure: # Chi à beseugno, de feugo pòrze o dio.

O veu dî che chi à beseugno de quarcösa o l’à da fâlo savei; o s’assomeggia à l’atro proverbio ch’o dixe «chi veu pan, pòrze a man», ma chì in ciù gh’é l’idea che chi gh’à de beseugno o l’à da arresegâ quarcösa, co-o peigo de bruxâse.
Italiano: # Chi ha buon nome ha roba.

Significa che a chi ha un buon nome tutti fanno credito, tutti si fidano e la roba non gli manca, ma mi sembra che vi sia un gioco di parole un po’ malizioso, perché _“à röba»_ (“possiede roba”), si pronuncia come se fosse scritto _“arröba”_ (“ruba”) e allora il buon nome sarebbe un mezzo per rubare meglio.

Ligure: # Chi à bon nomme à röba.

O veu dî che chi gh’à un bon nomme tutti ghe fan crensa, tutti se fian e a röba a no ghe manca, ma me pâ che ghe segge un zeugo de poule un pittin maiçioso, perché «à röba» o se prononçia comme s’o foïse scrito «arröba» e aloa o bon nomme o saieiva un mezo pe arröbâ ciù ben.
Italiano: # Chi ha più giudizio lo adoperi.

Le persone più istruite, o più intelligenti, non devono farsi confondere, o sviare, da chi vale meno di loro.

Ligure: # Chi à ciù giudiçio ô deuvie.

E persoñe ciù instruie, ò ciù intelligenti no devan fâse sconfonde, ò desandiâ, da chi vâ meno che lô.
Italiano: # Chi è più fortunato ringrazi Dio; chi lo è meno faccia così lo stesso.

I più fortunati devono sempre ringraziare il Signore, chi lo è meno deve ringraziare lo stesso, poiché gli potrebbe andare ancora peggio. Qui si manifesta la vera mentalità ligure di un tempo, con il suo caratteristico pessimismo, sempre pronto ad aspettarsi il peggio, senza lamentarsi.

Ligure: # Chi à ciù graçie Dio ringraçie; chi n’à meno coscì fasse.

Chi l’é ciù affortunou o l’à delongo da dî graçie a-o Segnô; chi ô l’é de meno o l’à da dî graçie a-o mæximo, apreuvo che ghe porrieiva anâ ancon pezo. Chi coscì sciòrte a vea mentalitæ ligure di tempi de unna vòtta, co-o seu caratteristico pescimiximo, delongo lesto à aspëtâse o pezo, sensa lamentâse.
Italiano: # Chi ha capre ha corna.

Come dire che a ogni vantaggio corrisponde uno svantaggio, ogni diritto ha il suo rovescio.

Ligure: # Chi à de crave à de còrne.

Comme dî che à ògni avvantaggio conresponde un desavvantaggio, ògni indrito o l’à o seu inverso.
Italiano: # Chi ha debiti ha crediti.

Chi ha debiti finisce spesso per ottenere altro credito proprio dai suoi creditori, perché questi hanno interesse ad aiutarlo a rimettersi in condizione di pagare: se fallisse, non potrebbero più recuperare il dovuto.

Ligure: # Chi à debiti à crediti.

Chi à di poffi o finisce de spesso pe ottegnî atro credito pròpio da-i seu creditoî, perché sti chì an interesse à aggiuttâlo à mettise torna in condiçion de poei pagâ: s’o fesse fallimento, no porrieivan ciù repiggiâse o dovuo.
Italiano: # Chi ha dei tronchi può fare schegge.

Se uno è ricco perché ha risparmiato, può pagare i suoi debiti a poco a poco.

Ligure: # Chi à di çeppi peu fâ buscagge.

Se un o l’é ricco perché o l’à avansou dinæ, o peu pagâ i seu poffi da maniman.
Italiano: # Bisogna prendere il genovese caldo.

Un altro difetto, che i genovesi ammettono di avere, è quello di essere volubili, di cambiare presto opinione, e fanno tanto presto a entusiasmarsi per un’impresa quanto a lasciarsene dissuadere.

Ligure: # Bisà piggiâ o zeneise cado.

Un atro mendo, che i zeneixi ammettan d’avei, o l’é quello d’ëse stondäi, de cangiâ fito de opinion e fan tanto fito à invexendâse pe unn’intrapreisa comme à lasciâsene desventegâ.
Italiano: # Chi ha dei figli tutti i bocconi non sono i suoi.

Se uno ha dei figli deve tenere presente le sue responsabilità verso di loro.

Ligure: # Chi à di figgeu tutti i boccoin no son i seu.

Se un o l’à di figgeu o deve tegnî presente e seu responsabilitæ verso de lô.
Italiano: # Chi ha fatto il più può fare il meno.

Se in un’impresa si è arrivati a fare il più, si può fare ancora un ultimo sforzo.

Ligure: # Chi à fæto o ciù peu fâ o meno.

Se inte unn’impreisa s’é arrivæ à fâ o ciù tanto, se peu fâ ancon un urtimo sfòrso.
Italiano: # Chi ha fatto il male faccia la penitenza.

Chi è dalla parte del torto deve assumersi le proprie responsabilità.

Ligure: # Chi à fæto o mâ fasse a penitensa.

Chi l’é da-a parte do tòrto o deve assummise e seu responsabilitæ.
Italiano: # Chi ha fatto trenta può fare trentuno – Chi ha fatto trentanove può fare trentadieci.

Sono due proverbi dallo stesso significato – se sei arrivato fino a un certo punto in un lavoro, puoi fare anche un po’ di più con poco sforzo – ma il secondo possiede una sfumatura comica.

Ligure: # Chi à fæto trenta peu fâ trentun – Chi à fæto trenteneuve peu fâ trentedexe.

Son doî proverbi co-o mæximo scignificato – se t’ê arrivou fin à un çerto ponto inte un travaggio, ti peu fâ anche un pittin de ciù con pöco sfòrso – ma o segondo o l’à unna sfummatua còmica.
Italiano: # Chi ha un pezzo di pane ringrazi il Signore.

Bisogna sapersi accontentare, è la morale dei tempi di una volta.

Ligure: # Chi à un tòcco de pan ringraçie o Segnô.

Beseugna saveise contentâ, a l’é a morale di tempi de unna vòtta.
Italiano: # Chi lavora mangia un’acciuga, chi non lavora ne mangia due.

Spesso chi lavora guadagna meno di chi non fa niente; ma sembra un’osservazione casuale, più che una critica motivata al sistema capitalistico.

Ligure: # Chi loua mangia unn’ancioa, chi no loua ne mangia doe.

De soventi chi travaggia o guägna de meno de chi no fa ninte; ma a pâ unn’osservaçion à caxo ciù che unna critica motivâ a-o scistema capitalistico.
Italiano: # Chi lascia il poco per il molto è un gran coglione e un gran fesso.

Si dà per certo che ogni occasione di migliorare e guadagnare di più nasconda un inganno.

Ligure: # Chi lascia o pöco pe l’assæ o l’é unna gran ciolla e un gran ballæ.

Se dà pe seguo che ògni occaxon de megioâ e de guägnâ de ciù a l’asconde un imbròggio.
Italiano: # Mani fredde, cuore caldo.

Secondo questo detto, chi abbia le mani fredde sarebbe un sentimentale, una persona di cuore.

Ligure: # Moen freide, cheu cado.

Segondo sto dito, chi à e moen freide o saieiva un sentimentale, unna persoña de cheu.
Italiano: # Chi è in difetto è in sospetto.

Significa che chi è in colpa tende ad sospettare gli altri della stessa colpa.

Ligure: # Chi l’é in difetto, l’é in sospetto.

O veu dî che chi l’é in corpa o tende à sospettâ i atri da mæxima corpa.
Italiano: # Chi è troppo buono è un minchione.

Una bontà esagerata sembra quasi un segno di stupidità.

Ligure: # Chi l’é tròppo bon l’é un mincion.

Unna bontæ exageâ a pâ fiña un segno de stupiditæ.
Italiano: # La foga dei genovesi dura tre giorni.

I genovesi ammettono di essere persone che cambiano idea spesso, e se concedono qualcosa bisogna approfittarne subito, perché fanno presto a pentirsi. Lo stesso concetto espresso dal proverbio _“bisà piggiâ o zeneise cado”_.

Ligure: # A fuga di zeneixi a dua trei giorni.

I zeneixi ammettan d’ëse persoñe che cangia idea de soventi, e se te conçeddan quarcösa bisà approfittâne de drito, perché fan fito à mangiâse de repentio. O mæximo conçetto espresso da-o proverbio «bisà piggiâ o zeneise cado».
Italiano: # Chi male intende peggio risponde.

Proverbio di facile comprensione.

Ligure: # Chi mâ intende pezo responde.

Proverbio de façile comprenscion.
Italiano: # Chi maneggia, brameggia.

Chi, per ragioni di lavoro, si trova a maneggiare denaro o altro, è difficile che non gli venga voglia di prendersene un po’.

Ligure: # Chi manezza, brammezza.

Chi, pe raxoin de travaggio, o se treuva à manezzâ dinâ ò atro, l’é diffiçile che no ghe vëgne coæ de piggiâsene un pö.
Italiano: # Chi maneggia, non soffre.

Chi, per ragioni di lavoro, si trova a maneggiare denaro o altro, per lo più non soffre, poiché ha modo di approfittarsene un po’.

Ligure: # Chi manezza, no penezza.

Chi, pe de raxoin de travaggio, o se treuva à manezzâ dinâ ò atro, pe-o ciù o no patisce apreuvo ch’o gh’à a mainea de approfittâsene un pittin.
Italiano: # Chi mangia tutto, caca tutto.

Chi ha troppe pretese, finisce che non ottiene niente e anzi deve restituire tutto.

Ligure: # Chi mangia tutto, caga tutto.

Chi gh’à tròppo preteise, va à finî ch’o no l’ottëgne ninte e ansi o deve restituî tutto.
Italiano: # Chi mi vuole bene mi fa piangere, chi mi vuole male mi fa ridere.

Proverbio che ha una sua verità, se non lo si prende alla lettera; chi ci dice le cose come stanno a proposito dei nostri difetti, spesso ci fa piangere, ma ci consente di cambiare strada, mentre chi ci addolcisce la pillola per non dispiacerci, ci lascia come siamo.

Ligure: # Chi me veu ben me fa cianze, chi me veu mâ me fa rie.

Proverbio ch’o l’à unna seu veitæ, s’o no se piggia a-a lettia; chi ne dixe e cöse comme son, à propòxito di nòstri mendi de soventi o ne fa cianze, ma o ne consente de cangiâ stradda, tanto che chi ne addoçisce a pilloa pe no desgustâne o ne lascia comme semmo.
Italiano: # Chi n’ebbe n’ebbe, chi è sotto vi resti.

Proverbio che esprime la visione del mondo disincantata e un po’ reazionaria degli antichi genovesi; chi nella vita ha perso, chi nasce in una classe inferiore, dovrà sempre restare sotto ad ubbidire. Da notare l’uso del verbo avere al passato remoto _“abbe”_ che nel parlato comune è da secoli uscito dall’uso.

Ligure: # Chi n’abbe n’abbe, chi l’é de sotta ghe stagghe.

Proverbio ch’o l’esprimme a vixon do mondo desincantâ e un pittin reaçionäia di antighi zeneixi; chi inta vitta o l’à perso, chi nasce inte unna classe inferiô, o dovià delongo arrestâ de sotta à ubbidî. Da osservâ l’uso do verbo avei a-o passou perfetto «abbe», che into parlâ commun o l’é sciortio de deuvia da di secoli.
Italiano: # Chi nasce bella ha la dote con sé.

Secondo questo proverbio, a una ragazza belle non era neppure necessatio fare la dote, poiché la sua bellezza era sufficiente ad attirare i pretendenti.

Ligure: # Chi nasce bella a l’à a deutta con lê.

Segondo sto proverbio chì, à unna figgia bella no gh’ea manco de beseugno de fâghe a deutta, apreuvo che a seu bellessa a bastava à attiâ i pretendenti.
Italiano: # Chi nasce pazzo non guarisce mai.

Nessuna speranza di poter cambiare la nostra condizione di nascita.

Ligure: # Chi nasce matto no guæisce mai.

Nisciuña speransa de poei cangiâ a condiçion ch’aivimo a-a nascion.
Italiano: # Chi nasce mulo tira calci.

Le nostre condizioni di nascita condizionano la nostra vita.

Ligure: # Chi nasce mû tia di cäsci.

E nòstre condiçioin de nascion condiçioñan a nòstra vitta.
Italiano: # Chi ne dice una ne dice cento.

Una persona si fa scoprire subito per quella che è, non appena apre bocca per esprimere un’opinione.

Ligure: # Chi ne dixe uña ne dixe çento.

Unna persoña a se fa descreuve de drito pe quello ch’a l’é, tòsto ch’a l’arve bocca pe esprimme unn’opinion.
Italiano: # L’acqua covata (coperta) fa i girini.

Proverbio che invita a non fidarsi di coloro che vengono chiamati anche “volpi covate, chete”, le facce false, gli ipocriti.

Ligure: # L’ægua coâ a fa i baggeu.

Proverbio ch’o mette in guardia da-o fiâse de quelli che vëgnan ciammæ ascì «vorpe coæ», e cee fäse, i miödin.
Italiano: # Chi ne fa ne racconta.

Solo chi è stato in grado di fare è in condizione di raccontarlo.

Ligure: # Chi ne fa ne conta.

Solo chi l’é stæto bon de fâ o l’é in condiçion de contâlo.
Italiano: # Chi ne ha ne mangia.

Chi è in grado di fare lussi li fa.

Ligure: # Chi n’à ne mangia.

Chi l’é in condiçion de fâ di lusci o î fa.
Italiano: # Chi ne ha ne sparge.

Chi è in condizione di sprecare, spreca.

Ligure: # Chi n’à ne versa.

Chi l’é in condiçion d’asgreiâ, o l’asgrea.
Italiano: # Chi non ruba non ha roba.

Proverbio che esprime la pessimistica opinione che se uno possiede delle sostanze ciò è frutto di disonestà; ma non è da aspettarsi dai proverbi una aspirazione alla giustizia sociale o una coscienza di classe; solo una profonda rassegnazione all’esistente e forse un po’ di invidia.

Ligure: # Chi n’arröba n’à de röba.

Proverbio ch’o l’esprimme a pescimistica opinion che se un o l’à de sostanse l’é perché o l’à arröbou; ma no l’é da aspëtâse da-i proverbi unn’aspiaçion a-a giustiçia soçiale ò unna consciensa de classe: solo unna fonda rescignaçion à l’existente e magara un pittin de giöxia.
Italiano: # Chi non beve in compagnia è un ladro o una spia.

Diffidenza verso chi non si mostra pronto a partecipare ai divertimenti con gli altri e si tiene sulle sue, perché avrebbe qualcosa da nascondere. C’è anche la variante: “chi non piscia in compagnia è un ladro o una spia”; un eccessivo pudore sarebbe indizio di intenzioni poco oneste.

Ligure: # Chi no beive in compagnia o l’é un laddro ò unna spia.

Mäfiansa verso chi o no se fa vedde lesto à parteçipâ a-e demoe co-i atri e o se tëgne in scê seu, perché o l’avieiva quarcösa da asconde. Gh’é ascì a variante: «chi no piscia in compagnia o l’é un laddro ò unna spia»; unn’eccescivo pudô o saieiva segno de intenti pöco onesti.
Italiano: # A chi non ha altro pane il fornaio lo brucia.

Proverbio analogo a quello che dice “piove sempre sul bagnato”. Spesso, a chi è giù colpito da una disgrazia ne capitano delle altre, almeno secondo questi proverbi. Una volta si poteva fare il pane in casa e portarlo dal fornaio, perché lo cuocesse.

Ligure: # Chi n’à atro pan o fornâ o ghe ô bruxa.

Proverbio analogo à quello ch’o dixe «ceuve sempre in sciô bagnou». De soventi, chi gh’à za unna desgraçia ghe n’accapita de atre, a-o meno segondo sti proverbi. Unna vòtta se poeiva fâ o pan in cà e portâlo da-o fornâ, tanto ch’o ô cheuxesse.
Italiano: # Chi non ama le bestie, non ne ha neppure per gli esseri umani.

Proverbio animalista ante litteram.

Ligure: # Chi n’à amô a-e bestie, o no n’à manco a-i crestien.

Proverbio animalista ante litteram.
Italiano: # Chi non ha memoria ha gambe.

Chi dimentica spesso le sue incombenze, è costretto a correre per rimediare.

Ligure: # Chi n’à memöia à gambe.

Chi s’ascòrda de soventi e cöse ch’o l’à da fâ, o l’é constreito à corrî pe arremediâ.
Italiano: # Chi non ha roba vecchia non ha neppure roba nuova.

Difficile da interpretare; forse vuol dire che chi non è già ricco di famiglia, in realtà non può diventarlo, perché non sa gestire il suo denaro.

Ligure: # Chi n’à de vegio o n’à manco de neuvo.

De grammo interpretâ; fòscia o veu dî che chi no l’é ricco za de famiggia, in realtæ o no peu vegnîlo, perché o no se sa tegnî da conto di dinæ.
Italiano: # Chi non mangia ha mangiato.

Non ci si deve fidare di chi si mostra disinteressato e idealista, facendo finta di non essere interessato al guadagno.

Ligure: # Chi no mangia à mangiou.

No beseugna affiâse de chi dà à divedde d’ëse disinteressou e idealista, con fâ mostra de no ëse interessou a-o guägno.
Italiano: # Trotto d’asino poco dura.

Detto conosciuto anche in italiano.

Ligure: # Tròtto d’ase pöco o dua.

Dito ch’o l’é conosciuo anche in italian.
Italiano: # Chi non mi vuole non mi merita.

Questo lo si dice a volte per consolarsi di avere ricevuto dei rifiuti.

Ligure: # Chi no me veu, no me meita.

Sto chì ô dimmo de vòtte pe consolâse d’avei piggiou di legnetti.
Italiano: # Chi non ne fa, non ne (rac)conta.

Chi non fa mai niente, non ha nemmeno soldi da contare, e non ha manco niente da raccontare.

Ligure: # Chi no ne fa, no ne conta.

Chi no fa mai ninte, o n’à manco dinæ da contâ, e o no l’à manco ninte da contâ.
Italiano: # Chi non prova non crede.

Per credere a una cosa bisogna provarla.

Ligure: # Chi no preuva no credde.

Pe credde unna cösa beseugna fâ a preuva.
Italiano: # Chi non si aiuta, affoga.

A volte per poter sopravvivere bisogna arrangiarsi, anche uscendo dalla legalità.

Ligure: # Chi no s’aggiutta nega.

De vòtte, pe poei sorvevive beseugna inzegnâse, fiña con sciortî da-a legalitæ.
Italiano: # Chi non zappa non beve.

Come dire che chi non lavora non mangia.

Ligure: # Chi no sappa no lappa.

Comme dî che chi no travaggia o no mangia.
Italiano: # Chi non si sporca non si lecca.

Per vivere bisogna anche sapersi sporcare le mani, ingegnarsi a fare cose che sarebbero da condannare.

Ligure: # Chi no se brutta no se lecca.

Pe vive beseugna ascì saveise bruttâ e moen, inzegnâse à fâ de cöse che saieivan da condannâ.
Italiano: # Chi non semina non raccoglie.

Per poter raccogliere bisogna aver seminato; per ottenere qualcosa bisogna aver dato qualcosa in cambio.

Ligure: # Chi no semeña no arrecheugge.

Pe poei arrecheugge beseugna avei semenou; pe ottegnî quarcösa beseugna avei dæto quarcösa in cangio.
Italiano: # Chi non si misura non dura.

Chi non si mette alla prova non può durare, non imòrta che cosa faccia.

Ligure: # Chi no se mesua no dua.

Chi no se mette a-a preuva o no peu duâ, no impòrta cös’o fasse.
Italiano: # Chi non si arrangia è storpio.

Se uno non è capace di arrangiarsi per fare qualche lavoro, deve essere invalido.

Ligure: # Chi no s’inzëgna l’é stroppiou.

Se un o no l’é bon de inzegnâse pe fâ quarche travaggio, beseugna ch’o segge invalido.
Italiano: # Ci non vuol avere crucci se ne stia nei suoi panni.

Se non si vogliono avere problemi, l’unica è non far nulla.

Ligure: # Chi no veu avei de cruçi se ne stagghe inti seu panni.

Se no se veu avei di problemi, l’unica a l’é de no fâ ninte.
Italiano: # Tira più un pelo di donna che un paio di buoi.

Proverbio conosciuto anche in un’altra forma meno castigata e un po’ in tutte le parti d’Italia.

Ligure: # Tia ciù un pei de dònna che un pâ de beu.

Proverbio conosciuo anche inte unn’atra forma meno castigâ e un pittin da tutte e bande d’Italia.
Italiano: # Chi paga la sua pigione può dire la sua ragione.

Chi ha pagato per avere qualcosa ha il diritto di far valere la sua opinione.

Ligure: # Chi paga a seu pixon peu dî a seu raxon.

Chi à pagou pe avei quarcösa o l’ào drito de fâ vai a seu opinion.
Italiano: # Ciò che ripara il freddo ripara il caldo.

Gli abiti o le abitazioni che riparano dal freddo possono riparare dal caldo; possono servire in tutti i modi.

Ligure: # Chi para o freido para o cado.

I vestî ò i sciti che paran da-o freido peuan parâ da-o cado ascì, peuan vegnî ben à tutte e mainee.
Italiano: # Chi per bugiardo è conosciuto, quando dice la verità non è creduto.

Proverbio chiaro e comprensibile per tutti. Se qualcuno si è fatto conoscere per un bugiardo, quella unica volta in cui dice la verità le persone non gli daranno ascolto, ma penseranno che continui a mentire

Ligure: # Chi pe böxardo o l’é conosciuo, quande o dixe a veitæ o no l’é credduo.

Proverbio ciæo e comprenscibile pe tutti. Se un o s’é fæto conosce pe böxardo, quella gramma vòtta ch’o dixe a veitæ e gente no ghe daian mente, ma pensian ch’o seguite à mentî.
Italiano: # Chi pecora si fa il lupo se lo mangia.

Non bisogna mostrarsi deboli e condiscendenti con i prepotenti e i delinquenti.

Ligure: # Chi pegoa se fa o lô o se ô mangia.

No beseugna mostrâse deboli e condiscendenti co-i prepotenti e i malemmi.
Italiano: # Chi prende moglie per i soldi se ne pente più che dei suoi peccati.

I matrimoni per interesse non sono mai una buona politica, perché ti legano con una persona della quale non ti importa niente tranne che il denaro.

Ligure: # Chi piggia moggê pe-i dinæ o se ne pente ciù che di seu peccæ.

I maiezzi pe interesse no son mai unna boña politica, perché te ligan con unna persoña da quæ no t’interessa ninte feua che e palanche.
Italiano: # Chi piscia contro il vento si bagna le scarpe.

È purtroppo vero che chi si mette contro le idee dominanti si procura danno da solo.

Ligure: # Chi piscia contra o vento o se bagna e scarpe.

L’é purtròppo veo che chi se mette contra e idee dominante o se fa danno da lê.
Italiano: # Chi presta perde la testa.

La tradizionale avversione dei genovesi a fare debiti.

Ligure: # Chi presta perde a testa.

A tradiçionale avverscion di zeneixi à ciantâ di poffi.
Italiano: # A chi promette e non mantiene la casa del diavolo si prepara.

Si dice che un tempo a Genova si potevano stipulare accordi commerciali solo con una stretta di mano. La parola data era sacra.

Ligure: # Chi promette e no attende, a cà do diao a se ghe destende.

Se dixe che unna vòtta à Zena se poeiva stipolâ di accòrdi commerçiali solo con unna streita de man. A poula dæta a l’ea sacra.
Italiano: # Chi rifiuta non è degno e chi prende rimane in pegno.

Peggio per chi non mi vuole, ma se accetti le mie condizioni rimani impegnato.

Ligure: # Chi refua no l’é degno, e chi piggia resta in pegno.

Pezo pe chi no me veu, ma se ti açetti e mæ condiçioin t’arresti impegnou.
Italiano: # Chi inaugura un oggetto il primo dell’anno, inaugura oggetti per tutto l’anno.

Per una superstizione ancora viva al giorno d’oggi, ciò che si fa il primo dell’anno si ripete per tutto l’anno; inaugurare un oggetto (un abito, ecc.) il primo dell’anno significherebbe avere per tutto l’anno denaro sufficiente per acquistare.

Ligure: # Chi reneuva a-o primo de l’anno, reneuva tutto l’anno.

Pe unna sopestiçion ancon viva a-a giornâ d’ancheu, quello che se fa a-o primmo de l’anno o se resegonda pe tutto l’anno; reneuvâ un oggetto (un vestî, etc.) a-o primmo de l’anno vorrieiva dî avei pe tutto l’anno palanche à basta pe accattâ.
Italiano: # Chi vuole una bella famiglia cominci da una bambina.

Detto per consolare i padri di una volta che consideravano la nascita di una bambina come una vera disgrazia: se non trovava marito bisognava mantenerla finché viveva e se lo trovava bisognava provvederla di dote, mentre il maschio, invece, portava avanti il nome della famiglia.

Ligure: # Chi veu unna bella famiggia, ch’o comense da unna figgia.

Dito pe consolâ i poæ de unna vòtta che tegnivan a nascion de unna figgia comme unna vea desgraçia: se a no trovava maio beseugnava mantegnîsea fin ch’a scampava e se a ô trovava beseugnava fâghe a deutta, tanto che o masccio, in cangio, o portava avanti o nomme da famiggia.
Italiano: # Chi ride in gioventù piange in vecchiaia.

Perché se uno spreca il denaro quando è giovane e si diverte e ride, da vecchio non ne possiede più.

Ligure: # Chi rie in zoentù cianze in vecciaia.

Perché se un o s’asgrea e palanche da zoeno e o se demoa e o rie, da vegio o no n’à ciù.
Italiano: # Chi roba possiede, aspetta il mercante.

Forse perché prima o poi deve vendersi tutto.

Ligure: # Chi röba à mercante aspeta.

Fòscia perché à un bello momento o deve vendise tutto.
Italiano: # Chi rompe ci rimette (scricchiola).

Perché deve pagare i danni di tasca sua; ma c’è anche un gioco onomatopeico con il verbo _“scroscî”_, che significa “perderci personalmente”, ma ha anche un suono che imita quello di qualcosa che si rompe.

Ligure: # Chi rompe scrosce.

Perché o deve pagâ i danni de seu stacca; ma gh’é ascì un zeugo onomatopeico co-o verbo «scroscî», ch’o veu dî «perde de persoña», ma ascì o gh’à un son ch’o l’imita quello de quarcöse che se rompe.
Italiano: # Chi si aiuta, Dio l’aiuta.

Analogo genovese dell’italiano “aiutati che Dio t’aiuta”: c’è l’idea che Dio abbia simpatia per chi si arrangia da solo a uscire dai pasticci.

Ligure: # Chi s’aggiutta, Dê l’aggiutta.

Analogo zeneise de l’italian _«aiutati che Dio t’aiuta»_: gh’é l’idea che o Segnô o l’agge scimpatia pe chi se inzëgna da pe lê à sciortî d’inti pacciughi.
Italiano: # Chi si vanta si imbroglia.

Perché dopo essersi vantato, dovrà dimostrare che non erano solo vanterie.

Ligure: # Chi s’avvanta s’imbròggia.

Perché dòppo ësise avvantou o l’à da fâ vedde che n’ean solo che de avvantaie.
Italiano: # Per chi si contenta, qualunque pasto è buono, anche la polenta.

È chiaro che per chi si accontenta, se ha molta fame, va bene tutto, purché sia commestibile. Da osservare che la polenta viene presa ad esempio di pasto rozzo; evidentemente dalle nostre parti non è mai stata molto apprezzata.

Ligure: # Chi se contenta, ògni pasto o l’é bon, fiña a polenta.

Pe chi se contenta, se o gh’à basiña, l’é ciæo che tutto ghe va ben, basta ch’o segge da mangiâ. Da osservâ che a polenta a l’é piggiâ à exempio de pasto sgreuzzo; se vedde che da-e nòstre bande a no l’é mai stæta guæi apprexâ.
Italiano: # Chi si fruga nel taschino sa ciò che vale un cavurrino.

I poveri sanno il valore del denaro, proprio perché ne hanno pochi e faticano a guadagnarli. Il cavurrino era una moneta di scarso valore, con l’effigie del conte di Cavour incisa sopra.

Ligure: # Chi se ravatta into stacchin sa cöse o vâ un cavorin.

I pövei san o valô di dinæ, pròpio perché ghe n’an pöchi e giamiñan à guägnâli. De l’euttoçento o cavorin o l’ea unna monæa de scarso valô, co-a cea do conte de Cavour stampâ in çimma.
Italiano: # Chi si sposa male non vede mai cessare la sua fatica.

Proverbio che non necessita di spiegazioni.

Ligure: # Chi se maia mâ a seu fadiga o no vedde mai çessâ.

Proverbio ch’o no l’à beseugno de ascciæimenti.
Italiano: # Chi semina vento raccoglie tempesta.

Se uno va a cercare impicci, facilmente ne troverà di ancora più grossi.

Ligure: # Chi semeña vento arrecheugge tempesta.

Se un o se va à çercâ de rogne, de lengê o n’attrovià de ancon ciù gròsse.
Italiano: # A chi si impiccia dei fatti degli altri, i suoi vanno in malora.

La tendenza, non solo genovese, a farsi ognuno i fatti propri.

Ligure: # Chi se mesccia di fæti di atri, i seu ghe van in maloa.

A tendensa, no solo zeneise, à fâse ognidun i fæti seu.
Italiano: # Non si può cantare e portare la croce.

Quando c’è la processione, portare il Cristo pesantissimo e al tempo stesso mettersi a cantare è difficile.

Ligure: # No se peu cantâ e portâ a croxe.

Quande gh’é a proçescion, portâ o Cristo pesoniscimo e da-a mæxima mettise à cantâ, o l’é de grammo fâ.
Italiano: # Sa più un matto in casa sua, che un savio in casa d’altri.

Chi conosce i fatti suoi, si trova in grado di giudicarli più di tutti colore che se ne vogliono impicciare.

Ligure: # Sa ciù un matto in cà seu, che un saio in cà d’atri.

Chi conosce i fæti seu, o l’é ciù in condiçion de giudicâli che tutti i atri che se ghe veu mescciâ.
Italiano: # Chi si misura si fa gli auguri.

Chi si metre alla prova non lo fa tanto per fare, ma spera di riuscire a ottenere qualcosa, di migliorare.

Ligure: # Chi se mesua s’ögua.

Chi se mette a-a preuva o no ô fa tanto pe fâ, ma o spea de arriescî à ottegnî quarcösa, de megioâ.
Italiano: # Chi serve il comune non serve nessuno.

Gli individualisti genovesi non hanno mai avuto troppa voglia di servire il bene pubblico, per la sua impersonalità e freddezza.

Ligure: # Chi serve o commun no serve nisciun.

I individualisti zeneixi no gh’an mai avuo guæi coæ de servî o ben pubrico, pe-a seu impersonalitæ e freidessa.
Italiano: # Chi si veste con la roba degli altri presto si spoglia.

Le cattive azioni vengono castigate e non se ne può godere il frutto, specie quando ci si vuole prendere il merito che spetta a qualcun altro.

Ligure: # Chi se veste da röba di atri fito se despeuggia.

E malaçioin vëgnan gastigæ e no se ne peu gödî o fruto, mascime quande un se veu piggiâ o meito ch’o tocca à quarchedun atro.
Italiano: # Chi spende il più spende il meno.

Chi si può permettere di spendere per qualche motivo importante, a maggior ragione potrà permettersi di spendere per qualcosa da poco.

Ligure: # Chi spende o ciù spende o meno.

Chi se peu permette de spende apreuvo à quarcösa de importante, à ciù gran raxon o porrià permettise de spende pe quarcösa da pöco.
Italiano: # Chi sta bene non si muove.

Quando uno sta bene difficilmente andrà ad aiutare qualcun altro.

Ligure: # Chi stà ben no se mescia.

Quande un o à ben l’é diffiçile ch’o vagghe à aggiuttâ quarchedun atro.
Italiano: # Chi sta con il lupo impara a ululare.

A forza di frequentare una persona che ha brutte abitudini, si imparano i suoi vizi. Proverbio conosciuto anche sotto altre forme, come “chi va con lo zoppo troppo diventa claudicante e zoppo”.

Ligure: # Chi stà co-o lô imprende à luâ.

À son de spessegâ unna persoña ch’a l’à di brutti andi, se imprende i seu viçi. Proverbio ch’o l’é conosciuo inte de atre forme ascì, comme «chi va co-o rango troppo o vëgne rango e sòppo».
Italiano: # Chi sta in alto non pensa mai di poter cadere.

Si può intendere nel senso che le persone importanti non s’aspettano mai di poter cadere in disgrazia, o che chi è giunto a una buona posizione nella vita non pensa mai che può diventare povero.

Ligure: # Chi stà in ato o no pensa mai ch’o peu cazze.

O se peu intende into senso che e persoñe d’importansa no pensan mai che peuan cazze in desgraçia, ò che chi l’é arrivou à unna boña poxiçion inta vitta o no pensa mai ch’o peu vegnî pöveo.
Italiano: # Chi abita vicino alla chiesa arriva tardi a messa.

Chi parte più avvantaggiato nella vita, come essere bello, ricco, intelligente, molte volte è proprio quello che non se ne sa servire.

Ligure: # Chi sta vexin a-a gexa arriva tardi à messa.

Chi parte ciù avvantaggiou inta vitta, comme ëse bello, ricco, intelligente, tante vòtte o l’é pròpio quello ch’o no se ne sa servî.
Italiano: # Chi teme le beffe non vada alle feste.

Chi ha paura d’essere preso in giro non dia ad alcuno motivo di farlo.

Ligure: # Chi temme e beffe no vagghe a-e feste.

Chi à poia d’ëse piggiou in gio ch’o no dagghe motivo à nisciun de fâlo.
Italiano: # Chi troppo studia matto diventa.

Il popolo non si è mai fidato troppo delle persone istruite.

Ligure: # Chi tròppo studia matto vëgne.

O pòpolo o no s’é mai fiou tròppo de persoñe istrute.
Italiano: # Se febbraio non febbreggia, marzo ci pensa.

Detto che si richiama alla leggenda secondo cui una vecchietta derise Febbraio, poiché il suo cattivo tempo non le aveva procurato alcun danno; Febbraio si offese, si fece prestare cinque giorni da Marzo e in quell’arco di tempo fece il diavolo a quattro. Da qui l’usanza di chiamare i primi cinque giorni di marzo _i çinquæ_, che vedono una momentanea ricaduta nell’inverno.

Ligure: # Se frevâ o no frevezza, marso o ghe pensa.

Dito ch’o se reciamma a-a lezzendia segondo a quæ unna veggetta a l’à scöxio Frevâ, apreuvo a-o fæto che o seu brutto tempo o no gh’aiva fæto nisciun danno; Frevâ o s’é offeiso, o s’à fæto impremuâ çinque giorni da Marso e o l’à fæto o diao à quattro inte quell’erco de tempo. De chì vëgne l’uso de ciammâ i primmi çinque giorni de marso _i çinquæ_ che veddan unna momentania recheita inte l’inverno.
Italiano: # A chi troppo tira la corda si rompe.

Non bisogna insistere troppo con le pretese.

Ligure: # Chi tròppo tia a còrda a se streppa.

No beseugna insciste guæi co-e preteise.
Italiano: # Chi troppo vuole succhiare presto si strozza.

Chi ha troppe pretese finisce per rimanere senza niente.

Ligure: # Chi tròppo veu sussâ fito s’ingoa.

Ch i gh’à tròppo preteise va à finî ch’o l’arresta sensa ninte.
Italiano: # Chi va a casa non si bagna.

Il solo modo di evitare le brutte esperienze è quella di non affrontarle, se ce ne stiamo della prudenza di questo proverbio.

Ligure: # Chi va à casa no se bagna.

A sola mainea de sghindâ e brutte esperiensa a l’é quella de no affrontâle, se se ne stemmo da prudensa de sto proverbio.
Italiano: # Chi va al pasto senza invito è mal visto e mal servito.

Chi si invita a pranzo da solo non pjò essere ben visto di sicuro.

Ligure: # Chi va a-o pasto sensa invio l’é mâ visto e mâ servio.

Chi se convia à disnâ da pe lê o no peu ëse ben visto de seguo.
Italiano: # Chi va piano non cade.

I proverbi sono sempre carichi di inviti alla prudenza.

Ligure: # Chi va cian no cazze.

I proverbi son delongo carreghi de invii a-a prudensa.
Italiano: # Chi va piano, va sano e va lontano.

Se si fanno le cose con premura, ci rimette l’accuratezza e la precisione.

Ligure: # Chi va cian, va san e va lontan.

Se se fa e cöse con sprescia, ghe scrosce o gaibo e a preçixon.
Italiano: # Chi va di furia non mangia buon arrosto.

Uno dei tanti inviti a fare le cose piano piano e con accuratezza, che si trovano nei proverbi.

Ligure: # Chi va de fuga no mangia bon ròsto.

Un di tanti invii à fâ e cöse cian cianin e con gaibo, che s’attreuva inti proverbi.
Italiano: # Chi va in letto senza cena, tutta la notte si dimena.

Un proverbio che ci ammonisce a nutrirci sufficientemente alla sera, se si vuole dormire bene.

Ligure: # Chi va in letto sensa çeña, tutta a neutte o se remeña.

Un proverbio ch’o n’arregòrda de no fâ da famme a-a seia, se se veu dormî ben.
Italiano: # Chi va in cerca di fuoco perde il posto.

Chi ha uno scopo da perseguire, non si deve distrarre dietro ad altro.

Ligure: # Chi va à pe feugo perde leugo.

Chi gh’à un obiettivo da anâghe apreuvo, o no se deve svaiâ apreuvo à de l’atro.
Italiano: # Chi vuole avere del mosto zappi la vigna d’agosto.

Uno dei tanti proverbi che contengono consigli per l’agricoltura.

Ligure: # Chi veu avei do mosto sappe a vigna d’agosto.

Un di tanti proverbi che contëgnan conseggi pe l’agricoltua.
Italiano: # Sii genovese riso rado, fregatene di tutti e parlagli chiaro.

Una delle virtù che i genovesi si riconoscono è la sincerità, l’onestà, a volte anche rude, la propensione a dire la verità a tutti i costi, persino di rimetterci.

Ligure: # Seggi zeneise à riso ræo, buzanchitene de tutti e parlighe ciæo.

Uña de virtù che i zeneixi se reconoscian a l’é a sccettessa, l’onestæ, de vòtta fiña sgreuzza, a propenscion à dî a veitæ à tutti i conti, à costo de scroscîghe.
Italiano: # Chi vuole bene a Giovanni vuole bene al suo cane.

Chi vuole bene a qualcuno ama tutto di lui, compreso il cano, e i suoi gusti e preferenze, anche senza essere animalisti per forza.

Ligure: # Chi veu ben a-o Gioan veu ben a-o seu can.

Se ti veu ben à quarchedun ti veu ben à tutto de lê, compreiso o can, e a-i seu gusti e e preferense, fiña sensa ëse animalisti pe fòrsa.
Italiano: # A San Sebastiano cresce il giorno un passo di cane.

Il venti di gennaio la durata del giorno si è già un po’ allungata, rispetto a un mese prima.

Ligure: # À San Bastian cresce o giorno un passo de can.

A-i vinti de zenâ a duâ do giorno a s’é za un pittin allonghia, confronto à un meise avanti.
Italiano: # Fanghiglia di gennaio, polvere d’agosto.

Dove c’è del fango a gennaio, d’agosto vi sarà della polvere: il mondo cambia rapidamente.

Ligure: # Pottiggio de zenâ, pua d’agosto

Donde gh’é da bratta à zenâ, d’agosto ghe saiâ nint’atro che pua: o mondo o cangia a-a lesta.
Italiano: # Chi vuole bene al Signore, vuole bene ai suoi santi.

Bisogna essere coerenti e prendere tutto il pacchetto; nella vita di tutti i giorni: se ami una persona ti devi rassegnare, entro certi limiti, ai suoi difetti.

Ligure: # Chi veu ben a-o Segnô, veu ben a-i seu santi.

Beseugna ëse coerenti e piggiâ tutto o pacchetto; inta vitta de tutti i giorni: se ti veu ben à unna persoña ti te devi rescignâ, inte çerti limiti, a-i seu mendi.
Italiano: # Chi vuole i fichi abbassi i rami, chi vuole le ragazze accarezzi le mamma.

Metodi di antichi seduttori un tanto al mazzo: corteggiare la madre con complimenti e altro se hai simpatia per la figlia. Da notare che _“mamma”_ in genovese significa piuttosto “balia”, ma qui ci sta per la rima. “Mamma” si dice _“moæ”_, o _“mamà”_.

Ligure: # Chi veu e fighe chiñe e ramme, chi veu e figge cæze e mamme.

Metodi de antighi cegoin un tanto a-o masso: stâ apreuvo a-a moæ con comprimenti e atro se se ti gh’æ scimpatia pe-a figgia. Da osservâ che «mamma» in zeneise veu dî ciuttòsto _«balia»_, ma chì a ghe sta pe-a rimma. _«Mamma»_ se ghe dixe «moæ», ò «mamà».
Italiano: # Chi vuole dell’acqua pura vada alla sorgente.

Contro le _fake news_: se si vuole avere notizie vere bisogna andare da chi è testimonio del fatto, poiché i discorsi che circolano sono per lo più chiacchiere gonfiate.

Ligure: # Chi veu de l’ægua pua vagghe a-a vivagna.

Contra e _fake news_: se se veu avei de notiçie vee o l’à da anâ da chi l’é testemònio do fæto, apreuvo che i parli che gia en pe-o ciù di ciæti insciæ.
Italiano: # Chi vuol prendere dei frutti non scrolli l’albero quando è in fiore.

Un proverbio contro le violenze domestiche contro i figli e contro i metodi maneschi dei maestri di una volta: se vuoi che un figlio cresca bene, non devi picchiarlo.

Ligure: # Chi veu piggiâ di fruti no scròlle l’erbo quand’o l’é in sciô.

Un proverbio contra e violense domesteghe contra i figgeu e contra i metodi dagæxi di meistri de unna vòtta: se ti veu che un figgeu o vëgne sciù ben, no ti l’æ da piccâ.
Italiano: # Chi vuol sentire i lamenti vada a trovare i coloni.

I coloni, almeno una volta, erano rinomati per le loro lamentele, che avevano lo scopo di dare meno soldi al proprietario.

Ligure: # Chi veu sentî i lamenti vagghe à trovâ i manenti.

I manenti, a-o manco unna vòtta, ean avvoxæ pe-e seu lamente, che tiavan à mezo tanto da dâ meno palanche a-o patron.
Italiano: # Chi vuole vivere bene e sano orini spesso come il cane.

Norma igienica: fa bene alla salute bere molto e urinare spesso.

Ligure: # Chi veu vive ben e san pisce spesso comme o can.

Nòrma igienica: fa ben a-a salute beive tanto e oinâ de spesso.
Italiano: # Chi vuole vada, chi non vuole mandi.

Le incombenze più importanti è meglio sbrigarle di persona.

Ligure: # Chi veu vagghe, chi no veu mande.

I travaggi ciù importanti l’é megio fâseli da pe niatri.
Italiano: # È come quelli di Fumeri, che seminano aghi per raccogliere pali di ferro.

Si tratta di persone che cercano di ottenere il più possibile, facendo il minimo indispensabile. Fumeri, una località dell’entroterra ligure, ci sta solo per fare rima.

Ligure: # O l’é comme quelli de Fumæri, che semeñan agogge pe accheugge päfæri.

Se træta de persoñe che çercan à ottegnî ciù che peuan, con fâ o minimo indispensabile. Fumæri, un pòsto de l’introtæra ligure, o ghe sta solo pe fâ rimma.
Italiano: # Chi vuole vincere una lite bisogna che consumi i gradini di Palazzo Ducale.

Sembra che i genovesi non abbiano mai fatto troppo conto sulla giustizia: vincere una lite costa denaro e molto tempo e fatica. Per molti anni l’antico Palazzo Ducale. sede del Doge e del senato della Repubblica, ospitò il tribunale.

Ligure: # Chi veu vinçe unna lite bisà ch’o fruste i scæn de Paxo.

Pâ che i zeneixi no aggian mai fæto guæi conto in sciâ giustiçia: guägnâ unna lite vëgne à costâ dinæ e un muggio de tempo e giamin. Pe tanti anni l’antigo Paxo, vegia sede do Duxe do senato da Repubrica, o l’à ospitou o tribunâ.
Italiano: # Chi vuole vivere sano e bene, prenda il mondo come viene.

Chi si accontenta e non se la prende mai a cuore, vive megli. Bisogna “dargli dell’aria”.

Ligure: # Chi veu vive san e ben pigge o mondo comme o ven.

Chi s’accontenta e o no se â piggia mai a-o cheu, o vive ciù ben. Beseugna «dâghe de l’äia».
Italiano: # Chi vuole vivere sano e netto, si liberi prima di andare a letto.

Norma igienica: senz’altro si dorme meglio se si è andati di corpo.

Ligure: # Chi veu vive san e netto, se desbarasse avanti d’anâ in letto.

Nòrma igienica: sens’atro se dòrme ciù ben se s’é anæto de còrpo.
Italiano: # Chi vive di reddito vive di miseria.

Perché denaro non gliene entrano e deve badare al centesimo.

Ligure: # Chi vive de reddito vive de misëia.

Perché palanche no ghe ne intra e o deve dâ mente a-o citto.
Italiano: # Chi digiuna e altro bene non va dritto a casa del diavolo.

I genovesi hanno un concetto della religione attivo, più che contemplativo.

Ligure: # Chi zazzuña e atro ben no fa à cà do diao drito o ghe va.

I zeneixi an un conçetto da religion attivo, ciù che contemplativo.
Italiano: # Chi gioca per bisogno perde per necessità.

Mettersi a giocare d’azzardo non è certo un modo di uscire dal bisogno.

Ligure: # Chi zeuga pe-o beseugno, perde pe-a neçescitæ.

Mettise à zugâ d’azzardo a no l’é de seguo unna mainea de sciortî da-o beseugno.